Hoftun opponerte i sine bøker mot den gjengse nasjonalromantiske oppfatningen om at de norrøne skriftene, som , Snorre Sturlasons «Yngre Edda» og Volsungesagaen, inneholder pålitelige gjengivelser av førkristne tiders mytologiske diktning, sagaer og fortellinger. Hele dette materialet, som er bevart til vår tid i skrifter som ikke er eldre enn fra den kristne middelalderen, er ifølge Hoftun gjennomsyret av oppfatningene fra den tiden de ble skrevet i. Ifølge Hoftun må man for finne frem til det førkristne verdensbildets innhold, bygge på arkeologiske kilder i stor grad, og forsøke å rekonstruere de førkristne trosforestillingene og den førkristne kulten på grunnlag av både det skriftlige og det arkeologiske materialet.